Kalev Kallo

Kalev Kallo (6. detsember 1948 Tali vald, Pärnumaa – 30. mai 2024)"Suri poliitik Kalev Kallo". ERR, 31. mai 2024 (vaadatud 2. augustil 2024) oli Eesti poliitik, Riigikogu IX, XI, XII, XIII ja XIV koosseisu liige. Alates 30. aprillist 2015 kuni 2017. aastani oli ta Tallinna linnavolikogu esimees.

Ta lõpetas 1970. aastal Tallinna Merekooli laevajuhtimise alal ja 1983. aastal Tallinna Polütehnilise Instituudi tööstus- ja tsiviilehituse erialal.

Töökäik
pisi|Kalev Kallo ja Taavi Aas 2017. aastal konverentsil "Puhta energia meetmed linnade ja piirkondade keskkonnahoidlikuks muutmiseks: energialiit ja piirkondlik kestlik areng"
1970–1973 madrus
1973–1974 Eesti Merelaevandus, kapteni 3. abi, sõites peamiselt kaubalaevadel Lääne-Aafrika ja Euroopa vahel
1974–1975 ETKVLi Tootmiskoondise Kooperaator vaneminsener-konstruktor
1975–1979 tootmiskoondise Silikaat insener-konstruktor
1979–1980 Olümpiaobjektide Ehituse Ühendatud Direktsiooni direktori asetäitja
1980–1994 Tallinna Linna Rahvasaadikute Nõukogu Täitevkomitee Kapitaalehituse Valitsuse (hilisem nimi Tallinna Linna Ehitusamet) juhataja asetäitja, peainsener, juhataja
1994–1995 Tallinna Linnaehituse Munitsipaalettevõtte direktor
1995 teede- ja sideministerOlaf Esna. "Kunagisest Tali vallast pärit teede- ja sideminister Kalev Kallo". Pärnu Postimees, 7. aprill 2023 (vaadatud 01.06.2023)
1996 Tallinna Transpordiameti juhataja
1996–1999 Tallinna abilinnapea
1999–2003 IX Riigikogu liige
2003–2004 Tallinna Lasnamäe linnaosa vanem
2005 Tallinna Kesklinna linnaosa vanem
2005–2007 Tallinna abilinnapea
2007–2011 XI Riigikogu liige
2011–2015 XII Riigikogu liige
2015 XIII Riigikogu liige
2015–2017 Tallinna linnavolikogu esimees

Ta on olnud Tallinna Trammi- ja Trollibussikoondise nõukogu liige. 

Aastatel 2009–2020 oli ta Eesti Panga nõukogu liige.

Tegevus NLKP-s
Aastatel 1988–1989 oli ta Nõukogude Liidu Kommunistliku Partei liige.Airi Vaga. "Tiit Vähi valitsuses 15 ministrit – kolm pole kuulunud kommunistlikku parteisse". Vaba Eesti Sõna, 11. mai 1995, lk 5 (vaadatud 01.06.2023)

 Poliitiline tegevus 
Kalev Kallo kuulus 1991. aastast Keskerakonda ning oli erakonna juhatuse liige ja volikogu esimees.

1995. aastal oli ta Tiit Vähi teises valitsuses teede- ja sideminister.

1999. aasta Riigikogu valimistel kandideeris ta Tallinnas valimisringkonnas nr 1. Üleriigilises nimekirjas oli ta 3. kohal. Ta sai 523 häält ning osutus valituks kompensatsioonimandaadiga.http://vvk.ee/varasemad/r99/vtl_viis.stm

2003. aasta Riigikogu valimistel kandideeris ta Ida-Virumaal valimisringkonnas nr 7. Üleriigilises nimekirjas oli ta 31. kohal. Ta sai 692 häält ning valituks ei osutunud.http://vvk.ee/arhiiv/kandidaadi-otsing/?otsi_ajaloost=kallo

2007. aasta Riigikogu valimistel kandideeris ta Tallinnas valimisringkonnas nr 1. Üleriigilises nimekirjas oli ta 19. kohal. Ta sai 455 häält ning valituks ei osutunud. Ta sai Riigikogu liikmeks 10. aprillil 2007, pärast Edgar Savisaare tagasiastumist Riigikogu liikme kohalt.Savisaare asemel tuleb Riigikokku Kallo. Riigikogu pressiteade.

2011. aasta Riigikogu valimistel kandideeris ta Tallinnas valimisringkonnas nr 1. Üleriigilises nimekirjas oli ta 5. kohal. Ta sai 308 häält ning osutus valituks kompensatsioonimandaadiga. Ta oli väikseima häälte arvuga XII Riigikokku valituks osutunud poliitik.http://rk2011.vvk.ee/mandate_acquisition.html

2015. aasta Riigikogu valimistel kandideeris ta Tallinnas valimisringkonnas nr 1. Üleriigilises nimekirjas oli ta 5. kohal. Ta sai 574 häält ning osutus valituks kompensatsioonimandaadiga.http://rk2015.vvk.ee/detailed-1.htmlhttp://rk2015.vvk.ee/acquired-mandates.html Kui Keskerakonna Tallinna nõukogu otsustas nimetada Kallo Tallinna linnavolikogu esimehe kandidaadiks, loobus ta oma mandaadist XIII Riigikogus ja tema asendusliikmena pääses Riigikogusse Jaanus Karilaid. 30. aprillil 2015 valiti ta Tallinna linnavolikogu esimeheks.

2019. aasta Riigikogu valimistel kandideeris ta taas Tallinnas valimisringkonnas nr 1 ning sai 289 häält. Ta osutus kompensatsioonimandaadiga valituks ning oli kõige väiksema häälte arvuga valituks osutunud kandidaat.https://rk2019.valimised.ee/et/election-result/acquired-mandates.html Keskerakonna kandidaatide üleriigilises nimekirjas oli ta 13. kohal.https://rk2019.valimised.ee/et/candidates/candidates-countrywide.html

Sporditegelasena
2000–2008 Eesti Poksiliidu president

Seaduserikkumised
22. juulil 1999 mõlkis Kalev Kallo Tallinna kesklinnas restoranist koju sõites oma Volvo 850-ga kolme tänavaserva pargitud autot. Tal tuvastati veres alkoholisisaldus 3,4 promilli ehk üliraske joove.Patune riigikogulane võitleb oma palga eest viimse veretilgani

22. septembril 2015 teatas riigiprokurör Lavly Perling, et Kalev Kallot kahtlustatakse kaasaaitamises altkäemaksu andmisele ja võtmisele seoses Tallinna linnapea Edgar Savisaare altkäemaksuvõtu kahtlustusega.Otse kell 16: prokuratuur ja kapo selgitavad korruptsiooniloo tagamaid 14. mail 2019 toetas Riigikogu 52 poolthäälega õiguskantsleri ettepanekut ning andis nõusoleku Kalev Kallolt saadikupuutumatuse äravõtmiseks, et jätkata tema suhtes kohtumenetlust.Riigikogu võttis Kalev Kallolt saadikupuutumatuse. ERR Kallo mõisteti süüdi altkäemaksu vahendamises, samuti kaasaaitamises altkäemaksu andmisele ja võtmisele ning erakonna ebaseaduslikule rahastamisele. Kohtuotsus jõustus 30. novembril 2020."Korruptsioonis lõplikult süüdi jäänud Kallo peab riigikogust lahkuma". ERR, 30. november 2020 Karistuseks määrati talle pooleteistaastane tingimisi vangistus kaheaastase katseajaga, ühtlasi lõppesid sellega ka tema volitused riigikogu liikmena.

Erakonnakaaslase Toivo Tootseni sõnul pidas Kallo kohtuotsust elu lõpuni ülekohtuseks.Karoliina Vasli. "Kalev Kallo suri ootamatu terviserikke tagajärjel. Sõber: alles suhtlesime, ta oli rõõmus ja ootas suve". Delfi, 31. mai 2024 (vaadatud 01.06.2024)

Tunnustus
Tallinna teenetemärk (2008)
Üliõpilaskorporatsiooni Leola auliige

Isiklikku
Kallo hobide hulka kuulus kirglik aiandusharrastusAsso Ladva. "Kalev Kallo kolleegid: "Ta oli äärmiselt lojaalne!"". Õhtuleht, 31. mai 2024 (vaadatud 01.06.2024)

Varasemast abielust oli Kalev Kallol tütar.

Kallo pikaaegne elukaaslane oli apteeker Rita Makarova, kes oli muu hulgas Eesti Apteekrite Liidu esimees ja Eesti-Poola Ühingu juhatuse liige.Heimar Lenk. "Riigikogulast Kallot lohutab naine". Õhtuleht, 24. juuli 1999 (vaadatud 01.06.2024)"Volikogu nõunikuks võeti abilinnapea elukaaslane". Postimees, 31. august 2006 (vaadatud 01.06.2024)"Rita Makarova: Poola rahvas teadis, keda valib". Pealinn, 12. jaanuar 2016 (vaadatud 01.06.2024)

Viited

 Kirjandus 
 Toivo Tootsen. "Kaks sündi ja kolm elu – Kalev Kallo 70" Kesknädal, 6. detsember 2018
 "Riigiprokuratuur võib taotleda Kalev Kallolt immuniteedi äravõtmist" ERR, 5. aprill 2019
 Ringkonnakohus mõistis Kallo ja Kunmani süüdi ERR, 22. juuni 2020

Välislingid



Kategooria:Eesti meremehed
Kategooria:Eesti insenerid
Kategooria:Eestimaa Kommunistliku Partei liikmed
Kategooria:Eesti Keskerakonna poliitikud
Kategooria:Eesti teede- ja sideministrid
Kategooria:Eesti sporditegelased
Kategooria:Tallinna Tehnikaülikooli vilistlased
Kategooria:Korporatsioon Leola liikmed
Kategooria:IX Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Sündinud 1948
Kategooria:Surnud 2024